I 2004 kjørte Maldonado dobbelt program, hvor han deltok i både det italienske FR-mesterskapet, og også i Formel Renault Eurocup-mesterskapet, begge med Cram Competition. Han vant den italienske tittelen, med åtte seire og seks pole positions på sytten starter. I det europeiske mesterskapet ble han klassifisert på åttendeplass sammenlagt, med to seire. Maldonado deltok også i et løp i det nå nedlagte Formel Renault V6 Eurocup-mesterskapet på Spa-Francorchamps, hvor han kom på femteplass.